CELEX: 32014D0057
Language: lv
Date: 2014-02-04 00:00:00
Title: 2014/57/ES: Komisijas Lēmums ( 2014. gada 4. februāris ) par Ungārijas paziņojumu attiecībā uz valsts pārejas plānu, kas minēts 32. pantā Eiropas Parlamenta un Padomes Direktīvā 2010/75/ES par rūpnieciskajām emisijām (izziņots ar dokumenta numuru C(2014) 502)

6.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 36/15
            
         
      KOMISIJAS LĒMUMS
   
   (2014. gada 4. februāris)
   par Ungārijas paziņojumu attiecībā uz valsts pārejas plānu, kas minēts 32. pantā Eiropas Parlamenta un Padomes Direktīvā 2010/75/ES par rūpnieciskajām emisijām
   (izziņots ar dokumenta numuru C(2014) 502)
   (Autentisks ir tikai teksts ungāru valodā)
   (2014/57/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) (1) un jo īpaši tās 32. panta 5. punkta otro daļu,
   tā kā:
   
               (1)
            
            
               Saskaņā ar Direktīvas 2010/75/ES 32. panta 5. punkta pirmo daļu Ungārija ar 2012. gada 18. decembra vēstuli, kuru Komisija saņēma pa e-pastu 2012. gada 28. decembrī (2), iesniedza Komisijai valsts pārejas plānu (VPP).
            
         
               (2)
            
            
               VPP pilnīguma izvērtēšanas laikā Komisija konstatēja, ka par vairākām VPP ietvertajām iekārtām trūkst būtisku datu, piemēram, pirmās atļaujas piešķiršanas datums, izmantotā kurināmā daudzums, vidējais dūmgāzu caurplūdums gadā un atsauces skābekļa saturs, ko izmanto aprēķinos. Turklāt dažas no VPP ietvertajām iekārtām neatbilda tām, par kurām Ungārija ziņoja 2010. gada emisiju pārskatā saskaņā ar Eiropas Parlamenta un Padomes Direktīvu 2001/80/EK (3).
            
         
               (3)
            
            
               Komisija ar 2013. gada 12. jūnija vēstuli (4) lūdza Ungārijas iestādes sniegt trūkstošos datus par atsevišķām iekārtām, lai precizētu, kādu iemeslu dēļ attiecīgajā VPP būtu jāietver viena konkrēta iekārta, un likvidētu neatbilstības starp VPP un emisiju pārskatu saskaņā ar Direktīvu 2001/80/EK.
            
         
               (4)
            
            
               Ungārija ar 2013. gada 25. jūnija e-pastu (5) sniedza pieprasīto papildu informāciju un skaidrojumus.
            
         
               (5)
            
            
               Pēc VPP un papildu informācijas turpmākas izvērtēšanas Komisija 2013. gada 13. septembrī (6) nosūtīja Ungārijai otru vēstuli, lūdzot apstiprināt, ka Direktīvas 2010/75/ES 29. pantā noteiktie apvienošanas noteikumi tiek īstenoti pareizi, un paskaidrot, kā tika noteikts vidējais dūmgāzu caurplūdums gadā un aprēķināta VPP noteiktās maksimāli pieļaujamās emisijas daļa, ko veidojušas iekārtas, kuras 2001.–2010. gada pārskata periodā ir tikušas paplašinātas. Komisija arī lūdza paskaidrot, kādēļ divām iekārtām tika piemērotas konkrētas emisiju robežvērtības.
            
         
               (6)
            
            
               Ungārija ar 2013. gada 23. septembra e-pastu (7) informēja Komisiju, ka viena iekārta no VPP ir izņemta, un apstiprināja, ka Direktīvas 2010/75/ES 29. pantā noteiktie apvienošanas noteikumi pārējām iekārtām tiek piemēroti pareizi. Ungārija arī paskaidroja, kāda metode tiek izmantota, lai aprēķinātu dūmgāzu caurplūdumu gadā katram kurināmā veidam, sniedza pamatojumu konkrētu emisiju robežvērtību piemērošanai un koriģēja dažus kļūdainus datus.
            
         
               (7)
            
            
               Komisija ar 2013. gada 4. oktobra vēstuli (8) lūdza sniegt turpmāku skaidrojumu par datiem un metodēm, ko izmanto, lai aprēķinātu vidējo dūmgāzu caurplūdumu gadā piecām iekārtām, un Ungārija tādu informāciju sniedza ar 2013. gada 10. oktobra vēstuli (9). Pēc iesniegto datu izvērtēšanas un nepilnību konstatēšanas attiecībā uz divām iekārtām, Komisija ar 2013. gada 15. oktobra vēstuli (10) lūdza Ungārijas iestādes vēlreiz pārbaudīt aprēķinus minētajām iekārtām.
            
         
               (8)
            
            
               Ungārija ar 2013. gada 18. oktobra vēstuli (11) sniedza koriģētos datus par vidējo dūmgāzu caurplūdumu gadā divām attiecīgajām iekārtām, kā arī skaidrojumu atbilstīgi Komisijas Īstenošanas lēmumam 2012/115/ES (12).
            
         
               (9)
            
            
               Līdz ar to Komisija ir izvērtējusi VPP atbilstīgi Direktīvas 2010/75/ES 32. panta 1., 3. un 4. punktam un Īstenošanas lēmumam 2012/115/ES.
            
         
               (10)
            
            
               Proti, Komisija ir pārbaudījusi to datu, pieņēmumu un aprēķinu konsekvenci un pareizību, kas izmantoti, lai noteiktu katras VPP ietvertās sadedzināšanas iekārtas daļu maksimālajās pieļaujamajās emisijās, kuras izklāstītas VPP, un ir analizējusi, vai VPP ir paredzēti uzdevumi un saistītie mērķi, pasākumi un grafiki šo uzdevumu izpildei, kā arī uzraudzības mehānisms turpmākas atbilstības novērtēšanai.
            
         
               (11)
            
            
               Turklāt papildus iesniegtajai papildinformācijai Komisija konstatēja, ka 2016. un 2019. gadam noteiktās maksimāli pieļaujamās emisijas ir aprēķinātas, izmantojot atbilstīgus datus un formulas, un ka aprēķini ir pareizi. Ungārija ir sniegusi pietiekamu informāciju par pasākumiem, kas tiks īstenoti, lai ievērotu maksimāli pieļaujamās emisijas, veiktu uzraudzību un ziņotu Komisijai par VPP īstenošanu.
            
         
               (12)
            
            
               Komisija ir apmierināta, ka Ungārijas iestādes ir ņēmušas vērā noteikumus, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
            
         
               (13)
            
            
               VPP īstenošanai būtu jānotiek, neierobežojot citus spēkā esošus valsts un Savienības tiesību aktus. Proti, nosakot atsevišķus atļaujas nosacījumus VPP ietvertajām sadedzināšanas iekārtām, Ungārijai vajadzētu nodrošināt, ka netiks apdraudēta atbilstība prasībām, kas cita starpā izklāstītas Direktīvā 2010/75/ES, Eiropas Parlamenta un Padomes Direktīvā 2008/50/EK (13) un Eiropas Parlamenta un Padomes Direktīvā 2001/81/EK (14).
            
         
               (14)
            
            
               Direktīvas 2010/75/ES 32. panta 6. punktā ir noteikts, ka Ungārijai jāinformē Komisija par jebkādām turpmākām VPP izmaiņām. Komisijai būtu jāizvērtē, vai šādas izmaiņas atbilst noteikumiem, kas paredzēti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES,
            
         IR PIEŅĒMUSI ŠO LĒMUMU.
   1. pants
   1.   Pamatojoties uz Direktīvas 2010/75/ES 32. panta 1., 3. un 4. punktu un Īstenošanas lēmumu 2012/115/ES, netiek pausti iebildumi pret valsts pārejas plānu, kuru Ungārija paziņoja Komisijai 2012. gada 28. decembrī saskaņā ar Direktīvas 2010/75/ES 32. panta 5. punktu un kurš ir grozīts atbilstīgi papildu informācijai, kas nosūtīta 2013. gada 25. jūnijā, 2013. gada 23. septembrī, 2013. gada 10. oktobrī un 2013. gada 18. oktobrī (15).
   2.   Valsts pārejas plānā ietverto iekārtu saraksts, piesārņojuma veidi attiecībā uz plānā ietvertajām iekārtām un piemērojamās maksimāli pieļaujamās emisijas ir sniegtas pielikumā.
   3.   Ungārijas iestāžu veiktā valsts pārejas plāna īstenošana neatbrīvo Ungāriju no pienākuma ievērot Direktīvas 2010/75/ES noteikumus par atsevišķu plānā ietverto sadedzināšanas iekārtu emisijām un citus attiecīgos Eiropas Savienības tiesību aktus vides jomā.
   2. pants
   Komisija novērtē, vai valsts pārejas plāna turpmākās izmaiņas, par kurām Ungārija ziņos nākotnē, atbilst noteikumiem, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
   3. pants
   Šis lēmums ir adresēts Ungārijai.
   
      Briselē, 2014. gada 4. februārī
      
         
            Komisijas vārdā –
         
            Komisijas loceklis
         
         Janez POTOČNIK
         
      
   
   
      (1)  OV L 334, 17.12.2010., 17. lpp.
   
      (2)  Ares(2013)39579.
   
      (3)  Eiropas Parlamenta un Padomes 2001. gada 23. oktobra Direktīva 2001/80/EK par ierobežojumiem attiecībā uz dažu piesārņojošo vielu emisiju gaisā no lielām sadedzināšanas iekārtām (OV L 309, 27.11.2001., 1. lpp.).
   
      (4)  Ares(2013)1636798.
   
      (5)  Ares(2013)2534653.
   
      (6)  Ares(2013)3046477.
   
      (7)  Ares(2013)3104260.
   
      (8)  Ares(2013)3192470.
   
      (9)  Ares(2013)3231192.
   
      (10)  Ares(2013)3248262.
   
      (11)  Ares(2013)3283963.
   
      (12)  Komisijas 2012. gada 10. februāra Īstenošanas lēmums 2012/115/ES, ar ko paredz noteikumus attiecībā uz valsts pārejas plāniem, kas minēti Eiropas Parlamenta un Padomes Direktīvā 2010/75/ES par rūpnieciskajām emisijām (OV L 52, 24.2.2012., 12. lpp.).
   
      (13)  Eiropas Parlamenta un Padomes 2008. gada 21. maija Direktīva 2008/50/EK par gaisa kvalitāti un tīrāku gaisu Eiropai (OV L 152, 11.6.2008., 1. lpp.).
   
      (14)  Eiropas Parlamenta un Padomes 2001. gada 23. oktobra Direktīva 2001/81/EK par valstīm noteikto maksimāli pieļaujamo emisiju dažām atmosfēru piesārņojošām vielām (OV L 309, 27.11.2001., 22. lpp.).
   
      (15)  VPP konsolidēto versiju Komisija 2013. gada 6. decembrī reģistrēja ar numuru Ares(2013)3656219.
   
      PIELIKUMS
      
         VPP ietverto iekārtu saraksts
      
      
                  Numurs
               
               
                  Iekārtas nosaukums VPP
               
               
                  Kopējā nominālā ievadītā siltumjauda 31.12.2010.
                  (MW)
               
               
                  VPP paredzētais piesārņojuma veids
               
            
                  SO2
                  
               
               
                  NOx
                  
               
               
                  putekļi
               
            
                  1
               
               
                  
                     Bakonyi Erőmű Zrt. - P2 (vienības Nr. T4 un T5)
               
               
                  264,3
               
               
                  √
               
               
                  √
               
               
                  √
               
            
                  2
               
               
                  
                     ISD Power Kft. - P1 (vienības Nr. T1 un T2)
               
               
                  90
               
               
                  √
               
               
                  √
               
               
                  √
               
            
                  3
               
               
                  
                     ISD Power Kft. - P2 (vienības Nr. T4, T5 un T6)
               
               
                  177
               
               
                  √
               
               
                  √
               
               
                  √
               
            
                  4
               
               
                  
                     ISD Power Kft. - P3 (vienības Nr. T7 un T8)
               
               
                  176
               
               
                  √
               
               
                  √
               
               
                  √
               
            
                  5
               
               
                  
                     ISD Power Kft. - P4 (vienība Nr. T9)
               
               
                  192
               
               
                  √
               
               
                  √
               
               
                  √
               
            
                  6
               
               
                  
                     Alpiq Csepel Kft. - P1 (vienība Nr. 1)
               
               
                  419
               
               
                  —
               
               
                  √
               
               
                  —
               
            
                  7
               
               
                  
                     Alpiq Csepel Kft. - P2 (vienība Nr. 2)
               
               
                  419
               
               
                  —
               
               
                  √
               
               
                  —
               
            
                  8
               
               
                  
                     Budapesti Erőmű Zrt. - P14 (Kelenföld elektrostacija Nr. 5)
               
               
                  425
               
               
                  —
               
               
                  √
               
               
                  —
               
            
                  9
               
               
                  
                     Budapesti Erőmű Zrt. - P6 (Újpest elektrostacija Nr. 4)
               
               
                  212
               
               
                  —
               
               
                  √
               
               
                  —
               
            
                  10
               
               
                  
                     Budapesti Erőmű Zrt. - P4 (Újpest elektrostacija Nr. 1 un Nr. 2)
               
               
                  332
               
               
                  √
               
               
                  √
               
               
                  √
               
            
                  11
               
               
                  
                     Mátrai Erőmű Zrt. - P2
               
               
                  1 063
               
               
                  √
               
               
                  —
               
               
                  √
               
            
                  12
               
               
                  
                     Mátrai Erőmű Zrt. - P3
               
               
                  1 063
               
               
                  √
               
               
                  —
               
               
                  √
               
            
                  13
               
               
                  
                     MVM MIFÜ Miskolci Fűtőerőmű Kft. - P2 (vienības Nr. 3, 4 un GT 1) (1)
                  
               
               
                  351,28
               
               
                  √
               
               
                  √
               
               
                  √
               
            
                  14
               
               
                  
                     Dorogi Erőmű Kft. – P1 (vienības Nr. T1 un T2)
               
               
                  73,3
               
               
                  √
               
               
                  √
               
               
                  √
               
            
                  15
               
               
                  
                     Dorogi Erőmű Kft. – P3 (vienības Nr. T3, T4, T5 un T7) (2)
                  
               
               
                  95,04
               
               
                  √
               
               
                  √
               
               
                  √
               
            
                  16
               
               
                  
                     Győri Erőmű Kft. - P1 (vienības Nr. T1, T5 un T7)
               
               
                  91
               
               
                  √
               
               
                  √
               
               
                  √
               
            
         
      
         Maksimāli pieļaujamā emisija (tonnās)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.–30.6.2020.
               
            
                  SO2
                  
               
               
                  12 988
               
               
                  10 269
               
               
                  7 551
               
               
                  4 832
               
               
                  2 416
               
            
                  NOx
                  
               
               
                  3 967
               
               
                  3 602
               
               
                  3 236
               
               
                  2 871
               
               
                  1 436
               
            
                  putekļi
               
               
                  1 159
               
               
                  923
               
               
                  688
               
               
                  452
               
               
                  226
               
            
         (1)  Vienība Nr. GT1 ir ietverta VPP tikai attiecībā uz NOx.
      
         (2)  Vienības Nr. T5 un T7 ir ietvertas VPP tikai attiecībā uz NOx.